Mesterskabet blev vundet af [[Ryan Harrison]] og [[Michael Venus]], som i finalen besejrede [[Santiago González]] og [[Donald Young]] med 7-6(5), 6-7(4), 6-3 i en kamp, hvor det første servegennembrud først kom i tredje sæt. [[Ryan Harrison|Harrison]] og [[Michael Venus|Venus]] havde kun spillet sammen i tre [[måned]]er, inden triumfen, der var deres anden turneringssejr som par. De blev de første vindere af [[French Open-mesterskabet i herredouble]] siden kampformatet i [[1990]] blev ændret fra bedst af fem til bedst af tre sæt, der vandt titlen efter at have været i afgørende sæt i samtlige seks runder.  [[Michael Venus]] blev den første [[New Zealand|newzealænder]], der vandt en [[grand slam]]-titel, siden [[Judy Chaloner]] vandt damedoublemesterskabet ved [[Australian Open 1979]], og han blev den blot anden [[mand]]lige spiller fra [[New Zealand]], der vandt en [[grand slam]]-titel i den åbne æra – den første var [[Onny Parun]], der havde sejret ved [[French Open-mesterskabet i herredouble 1977]].
Sport Foreninger Organisationer